Nuus uit die Sentraalstreek: Julie 2019 | TLU SA
Gauteng Dieregesondheid Forum
Die vergadering is geskeduleer vir 30 Julie 2019. Navrae kan gestuur word na sentraal@tlu.co.za.
Gauteng RPO en Veediefstal Forum vergadering
Die vergadering is geskeduleer vir 27 Augustus 2019. Navrae kan gestuur word na sentraal@tlu.co.za.
Sanddrift Landboufees 6 to 8 September 2019
Die Sanddrift Landboufees op die terrein van Laerskool Sanddrift is ons eie omgewing se fees gefokus op Landbou en die Boere-gemeenskap van Brits, Sanddrift, Beestekraal en Atlanta. Nie net word die skole en sport betrek nie, maar ook talle Landbou-uitstallings, sprekers en puik diere geskou. Die President van TLU SA, Louis Meintjes is ook een van die sprekers. Skakel 082 739 9304 met enige navrae.
Gauteng Veediefstal Forum
Daar is onlangs versoek dat vee-eienaars met DAFF in aanraking moet kom ten einde inligting rakende hul geregistreerde brandmerk na te gaan en op te dateer. Indien dit nog nie gedoen is nie, word versoek dat u asb so spoedig doenlik die onderstaande inligting vir Sanet deurgee by 012-319 7433 of SanetC@daff.gov.za.
As jy die eienaar van die brandmerk is – indien jou ID nommer gebruik is vir die registrasie – sal die kontakbesonderhede gratis opdateer word as dit bevestig is dat jy die eienaar van die brandmerk is. Indien jy ‘n ou familie-brandmerk gebruik, sal jy moet herregistreer en R150 betaal om jou brandmerk te behou. Bewyse en dokumente sal dan ook ingedien moet word.
TLU SA ledegeld
‘n Vriendelike herinnering dat die nuwe boekjaar se ledegeld einde Julie 2019 betaalbaar is. Byvoorbaat dankie aan elke lid en vriend van TLU SA vir julle ondersteuning.